Francisca Marqués López (Tarazona, 10 de marzo de 1888 – Barcelona, 26 de chulio de 1962), más conoixita por o nombre artistico Raquel Meller estió una cantaire, cupletista y actriz aragonesa. Se diz que estió l'artista espanyola con más exito internacional d'entre o sieglo XX. Ella estió qui cantó a versión orichinal de buena cosa de cantas espanyolas bien famosas, como La violetera u El relicario. D'entre os anyos vinte y os trenta d'o sieglo XX estió famosa y almirata como una estrela internacional.